|  |  |
| --- | --- |
| **Årsmøte Montørklubben** |  |

Tid: 17. februar 2019

Sted: Kantina på bedriften

**Dagorden:**

1. Åpning
2. Konstituering
3. Årsberetning
4. Regnskap
5. Innkommende forslag
   1. Klubbkontingent
   2. Støtte til streik
6. Valg

**Sak 1 – Åpning**

Klubbleder Klubb Klubbesen åpnet møte og ønsket velkommen.

Klubbesen orienterte om at kunngjøringen av årsmøte ble gjort den 18. desember, og innkallingen med endelig dagsorden ble sendt ut til medlemmene den 2. februar.

**Vedtak:**

Innkalling og dagsorden ble godkjent.

**Sak 2 – Konstituering**

Klubbesen orienterte om at det var 32 medlemmer til stede med stemmerett og 2 gjester.

Klubbesen la frem forslag på vegne av styret om Nils Nilsen som dirigent og Anne Olsen som sekretær.

**Vedtak:**

Nils Nilsen ble valgt som dirigent og Anne Olsen som sekretær.

**Sak 3 - Årsberetning**

Klubb Klubbesen la frem årsberetningen for klubben.

*Årsberetning for perioden 2018-2019:*

*Styret har i perioden bestått av:*

*Klubbleder: Klubb Klubbesen*

*Nestleder: Nils Nilsen*

*Sekretær: Anne Olsen*

*Kasserer: Ole Olesen*

*Forhandlingsutvalg: Klubb Klubbesen, Nils Nilsen og Anne Olsen*

*Styremedlemmer: Trond Trondsen, Arne Arnesen og Svein Svendsen.*

*Vara styremedlemmer: Vera Varasen og Frank Hansen.*

*Hovedverneombud: Hans Martin Sivertsen*

*Tilsynsansvarlig for læringer Frank Eriksen*

*Akkordtillitsvalgt: Are Aresen*

*Ungdomsrep: Ung Ungdomsen*

*Revisor: Tore Torsen*

*Opplæringsutvalg: Klubb Klubbesen og Anne Olsen.*

*Valgkomite: Valg Valgesen og Unni Hansen.*

*Vi er per 31.12.19 40 medlemmer, mot 35 på samme tid i fjor. Samtlige på LOK-området er organisert.*

*Møteaktivitet i klubben:*

*Årsmøtet i fjor ble avholdt 5. februar i kantina på bedriften, hvor 31 medlemmer deltok.*

*Det har vært 2 klubbmøter og 10 styremøter. Forhandlingsutvalget har hatt 4 møter med ledelsen. Det ble forhandlet om følgende saker:*

* *Lokale lønnsforhandlinger*
* *Rotasjonsavtale*
* *Vaktavtale*

*Det er avholdt 4 møter i Arbeidsmiljøutvalget og 6 drøftelsesmøter med ledelsen iht HA § 9-3.*

*Klubben har i perioden vært representert i:*

*Styret i fagforeninga Klubb Klubbesen*

*Halvårsmøte fagforening Klubb Klubbesen, Nils Nilsen og Anne Olsen*

*Årsmøte fagforeninga Klubb Klubbesen, Anne Olsen og Ole Olesen*

*Klubblederkonferanser i fagforeninga Klubb Klubbesen og Nils Nilsen*

*Konferanse for lærlingetilsynsvalgt Frank Eriksen og Ung Ungdomsen*

*Akkordforum i fagforeninga Are Aresen*

*Kurs via fagforening som vi har deltatt i:*

*Kurs Forhandlinger Klubb Klubbesen*

*LOK Kurs Anne Olsen*

*Startkurs for tillitsvalgte Ung Ungdomsen*

*Bemanning og arbeidssituasjon:*

*Fjoråret startet med en rolig periode og lite arbeid. Vi fikk heldigvis leid ut montører til nabobedriften, slik at vi unngikk permitteringer. Ut over året tok det seg opp med arbeid og vi hadde mer enn nok til alle ansatte. Bedriften ansatte 3 nye montører i løpet av året.*

*Klubben er fornøyd med at bedriften har vunnet flere anbud, som skal sikre full sysselsetting ut året.*

*Lønnsoppgjøret:*

*I år har det vært hovedoppgjør på tariffen vår. Det resulterte i noen forbedringer i reisebestemmelsene i § 9. I tillegg ble det en økning på 2,50 kr på grunnlønna (§3A).*

*Etter at det sentrale oppgjøret var klart, startet vi lokale forhandlinger med bedriften. Etter vedtak fra klubbmøte, var kravet å heve den laveste satsen i lønnsavtalen med 3 kroner. Dette klarte vi til slutt å bli enige med ledelsen om, og ny lønnsavtale ble signert.*

*Generelt:*

*Klubbledelsen er fornøyd med engasjementet blant medlemmene. Det har vært bra oppmøte på de klubbmøtene vi har hatt. Dette gir mer styrke til klubbledelsen og forhandlingsutvalget når vi skal forhandle med bedriften.*

*Da arbeidsmengden har tatt seg opp den siste tiden, har det blitt jobbet mye overtid blant flere. Viktig at medlemmene følger med på at man holder seg innenfor lovens bestemmelser for overtid.*

*Klubben arrangerte sommerfest for medlemmene i juni. Oppmøte var meget bra og arrangementet ble en suksess. Årsmøte må vedta om vi skal gjenta dette for neste år.*

*I november ble det ansatt ny leder i bedriften. Klubbleder og nestleder har hatt flere møter*

*med vedkommende og har fått til et godt samarbeid.*

*For styret*

*Klubb Klubbesen*

*Klubbleder*

**Følgende tok ordet til saken:**

Anne Olsen, Nils Nilsen og Vera Varasen.

**Vedtak:**

Årsberetningen ble vedtatt.

**Sak 4 – Regnskap**

Kasserer Ole Olesen la frem regnskapet for Klubbkassen.

Sum inntekter for perioden: 51 500 kr.

Sum utgifter for perioden: 28 700 kr.

Resultat for perioden: 24 540 kr.

Saldo på klubbkassen per 31.12.18 er 99 940 kr.

**Følgende tok ordet til saken:**

Tore Torsen, Klubb Klubbesen og Anne Olsen.

**Vedtak:**

Regnskapet ble godkjent.

**Sak 5 – Innkommende forslag**

1. **Klubbkontingent**

Forslagstiller: Ole Olsen

Klubbkontingenten økes fra 40 kr per måned til 60 kroner per måned. Bakgrunnen for forslaget er at klubben kan bygge seg opp en streikekasse som kan yte ekstra støtte ved en eventuell streik.

Styrets innstilling:

Forslaget vedtas.

**Følgende tok ordet til saken:**

Nils Nilsen og Unni Hansen.

**Vedtak:**

Forslaget ble vedtatt.

1. **Støtte til streik**

Forslagstiller: Anne Olsen

Klubben støtter de streikende havnearbeiderne med 2000 kr. Grunnen til dette er at de streikende streiker for en viktig sak, og de har lite penger igjen på streikekassa si.

Styrets innstilling:

Forslaget vedtas.

**Følgende tok ordet til saken:**

Ole Olesen og Nils Nilsen.

Benkeforslag fra Nils Nilsen:

Streikestøtten til havnearbeiderne økes til 4000 kr.

**Vedtak:**

Forslaget fra Nils Nilsen ble vedtatt med 25 mot 7 stemmer.

**Sak 6 – Valg**

Leder av valgkomitéen Valg Valgesen orienterte om komitéens arbeid og la frem valgkomitéens innstilling. Valgkomitéen har bestått av Valg Valgesen (leder) og Unni Hansen.

Valgkomitéens innstilling:

Klubbleder: Klubb Klubbesen (Ikke på valg)

Nestleder: Nils Nilsen (For 2 år)

Sekretær: Anne Olsen (For 2 år)

Kasserer: Ole Olesen (Ikke på valg)

Forhandlingsutvalg: Klubb Klubbesen (for 1 år)

Nils Nilsen (for 1 år)

Anne Olsen (for 1 år)

Styremedlem: Trond Trondsen (Ikke på valg)

Styremedlem: Arne Arnesen (For 2 år)

Styremedlem: Svein Svendsen (Ikke på valg)

1.vara styremedlem: Vera Varasen (For 2 år)

2.vara styremedlem: Frank Hansen (For 2 år)

Hovedverneombud: Hans Martin Sivertsen (For 2 år)

Tilsynsansvarlig for læringer Frank Eriksen (Ikke på valg)

Akkordtillitsvalgt: Are Aresen (For 2 år)

Ungdomsrep: Ung Ungdomsen (For 2 år)

Revisor: Tore Torsen (Ikke på valg)

Opplæringsutvalg: Klubb Klubbesen (For 1 år)

Anne Olsen (For 1 år)

Valgkomite: Valg Valgesen (For 1 år)

Unni Hansen. (For 1 år)

**Følgende tok ordet til saken:**

Nils Nilsen og Vera Varasen.

**Vedtak:**

Valgkomitéens innstilling ble vedtatt.

Møte hevet kl 18.30.